24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 168 της 20/20 Αυγ. 1973 (ΦΕΚ Α΄ 186) Περί χορηγήσεως αμνηστίας Έχοντες υπ’ όψιν τας διατάξεις: α.Του άρθρ. 52 παρ. 3 του Συντάγματος του 1968. β.Του άρθρ. 28 παρ. 2 του Ψηφίσματος «περί των τροποποιήσεων του από 15ης Νοεμ. 1968 Συντάγματος» (ΦΕΚ 181 τεύχ. Α΄ της 19.8.1973). γ.Την υπ’ αριθ. 548/1973 γνωμοδότησιν του Συμβουλίου της Επικρατείας,προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρ.1.-1.Αμνηστεύονται τα από της 21ης Απρ. 1967, μέχρι και της δημοσιεύσεως του παρόντος τελεσθέντα εντός των ορίων της Ελληνικής Επικρατείας και μόνον, εγκλήματα τα προβλεπόμενα και τιμωρούμενα υπό των διατάξεων του Ποινικού Κώδικος, του Στρατιωτικού Ποινικού Κώδικος (εξαιρουμένου του υπό των άρθρ. 44 έως 52 προνοουμένου και τιμωρουμένου εγκλήματος της λιποταξίας),  του  Ν. ΔΞΘ΄/1912β  «περί Κα(Αντί της σελ. 186,09(β) Σελ. 186,09(γ) Τεύχος 554-Σελ. 17 Αμνηστία 9.Γ.ε.20-24 ταστάσεως Πολιορκίας», του Α.Ν. 509/1947 «περί μέτρων ασφαλείας του Κράτους, του Πολιτεύματος, του Κοινωνικού Καθεστώτος και προστασίας των ελευθεριών των πολιτών», του Νόμ. 2218/1952 «περί επαναφοράς εν ισχύϊ των δια της υπ’ αριθ. 19/ 1945 Συντακτικής Πράξεως τροποποιηθεισών διατάξεων του Νόμ. 286/1914 «περί οπλοφορίας, τροποποιήσεως αυτών και άλλων τινών Ποινικών διατάξεων», του Α.Ν. 611/1968 «περί απαγορεύσεως κατοχής πυροβόλων όπλων, χειροβομβίδων και εκρηκτικών υλών», του Ν.Δ. 542/1970 «περί όπλων, εκρηκτικών υλών, εκρηκτικών μηχανημάτων και πυροτεχνημάτων» και του Ν.Δ. 346/1969 «περί Τύπου», ως ούτοι ετροποποιήθησαν και συνεπληρώθησαν, και τα προς αυτά συναπτόμενα ή συναφή, εφ’ όσον πάντα ταύτα έχουν σχέσιν προς την εκ τη Επαναστάσεως της 21ης Απρ. 1967 δημιουργηθείσαν κατάστασιν και έτεινον ή οπωσδήποτε απέβλεπον εις την ανατροπήν της καθεστηκυΐας τάξεως. 2.Εκ των εν τη προηγουμένη παραγράφω εγκλημάτων, τα δια του τύπου τελεσθέντα, ως και τα υπό του Ν.Δ. 346/1969 «περί τύπου» προβλεπόμενα αμνηστεύονται και εάν έτι ετελέσθησαν δια της κυκλοφορίας της Εφημερίδος ή του εντύπου εκτός των ορίων της Ελληνικής Επικρατείας. Άρθρ.2.-Εν τη δια του παρόντος Πρ. Δ/τος χορηγουμένη αμνηστία δεν περιλαμβάνονται τα πειθαρχικά παραπτώματα των Στρατιωτικών και των δημοσίων εν γένει υπαλλήλων και υπηρετών τα σχετιζόμενα οπωσδήποτε προς τα αμνηστευόμενα εγκλήματα, ουδ’ επηρεάζεται η εφαρμογή επί των εις ταύτα μετασχόντων των περί διοικητικής θέσεως εν τη υπηρεσία κειμένων διατάξεων. Ωσαύτως, εκ ταύτης, ουδαμώς θίγονται αι εκ της αμνηστευομένης πράξεως ή εξ αφορμής αυτής, τυχόν, επί της στρατολογικής καταστάσεως των κατηγορουμένων ή καταδικασθέντων στρατιωτικών και ιδιωτών εν γένει συνέπειαι και πάσης φύσεως επιπτώσεις. Άρθρ.3.-Οι καταδικασθέντες ή προφυλακισθέντες επί τινι των ανωτέρω εγκλημάτων δεν δικαιούνται αποζημιώσεως ή αποδοχών των οποίων εστερήθησαν διαρκούστης της φυλακίσεως ή προφυλακίσεώς των. Άρθρ.4.-Κατάδικοι ή προφυλακισμένοι, επί τινι των εν άρθρ. 1 εγκλημάτων, απολύονται των φυλακών, παραγγελία του αρμοδίου Εισαγγελέως Πλημμελειοδικών ή του Επιτρόπου του τόπου κρατήσεώς των. Δικογραφίαι αφορώσαι εις τα εγκλήματα ταύτα τίθενται, δια Πράξεως του αρμοδίου Εισαγγελέως ή Επιτρόπου, εις το αρχείον. Εις τον Ημέτερον επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 186,10(γ) Τεύχος 554-Σελ. 18 9.Γ.ε.24 Αμνηστία